– Канечне, веру. Нават больш скажу: казкі вакол нас. Толькі хтосьці можа гэта заўважаць, а хтосьці – не. Здаецца, што проста ў паветры лунаюць сюжэты, вобразы, персанажы. А пісьменнік быццам прыбор, здольны злавіць гэтую хвалю, прапусціць праз сваю фантазію і занатаваць. Аўтар дапамагае людзям, якія за штодзённай мітуснёй не звяртаюць увагі на звычайныя цуды, убачыць іх, паверыць у іх існаванне.